বাংলাদেশ পল্লী বিদ্যুতায়ন বোর্ড (সংক্ষেপে বিআরইবি) হলো বাংলাদেশ সরকারের  বিদ্যুৎ বিভাগের আওতায় পরিচালিত একটি সংবিধিবদ্ধ সরকারি সংস্থা, যার দায়িত্ব হলো বাংলাদেশের গ্রামীণ অঞ্চলে বিদ্যুৎ পৌঁছে দেওয়া। বিআরইবি দেশে ৮০টি পল্লী বিদ্যুৎ সমিতির মাধ্যমে এই কাজটি পরিচালনা করে। উল্লেখ্য, পল্লী বিদ্যুৎ সমিতিসমুহ বাংলাদেশ পল্লী বিদ্যুতায়ন বোর্ড কর্তৃক নিবন্ধিত সমিতি ধরনের সেবাধর্মী প্রতিষ্ঠান। বিআরইবি   এবং সমিতির কাজ পল্লী বিদ্যুতায়ন বোর্ড আইন, ২০১৩ অনুযায়ী জরুরী ও অত্যাবশ্যকীয় হিসাবে গণ্য।  প্রধান কার্যালয় ঢাকার খিলক্ষেতে অবস্থিত হলেও দেশের বিভিন্ন এলাকায় তত্ত্বাবধায়ক প্রকৌশলী-এর কার্যালয়, নির্বাহী প্রকৌশলী-এর কার্যালয়, সিস্টেম অপারেশন অফিস, কেন্দ্রিয় পণ্যাগার প্রভৃতি অবস্থিত।প্রতিষ্ঠানটির মোট জনবলের প্রায় অর্ধেক প্রধান কার্যালয়ে এবং বাকি অর্ধেক দেশের বিভিন্ন প্রান্তে কর্মরত। বাংলাদেশের একটি অন্যতম প্রধান ও সর্ববৃহৎ বিদ্যুৎ বিতরণ সংস্থা। বিআরইবির বর্তমান চেয়ারম্যান হলেন মেজর জেনারেল এস এম জিয়া-উল আজিম। থাম্ব|180px   ইতিহাস  ১৯৭৭ সালে বাংলাদেশের রাষ্ট্রপতি পল্লী বিদ্যুতায়ন বোর্ড অধ্যাদেশ, ১৯৭৭ (১৯৭৭ এর অধ্যাদেশ নং ৫১) জারি করেন ও অধ্যাদেশ অনুসারে বাংলাদেশ পল্লী বিদ্যুতায়ন বোর্ড প্রতিষ্ঠিত হয় এবং ১৯৭৮ সালে এটি কার্যক্রম শুরু করে। ২০১৩ সালে অধ্যাদেশটি রহিত করা হয় ও পল্লী বিদ্যুতায়ন বোর্ড আইন, ২০১৩ জারি করা হয়।  বিআরইবি বাংলাদেশের সবথেকে বড় সরকারি বিদ্যুৎ সরবরাহকারী প্রতিষ্ঠান, যা প্রধানত গ্রামীণ অঞ্চলে বিদ্যুৎ লাইন ও বিদ্যুৎ উপকেন্দ্র তৈরি করে। গ্রামীণ জনগোষ্ঠীর উন্নয়নে তথা গ্রাম বাংলাকে শহরের অনুরুপ গঠনে সহায়ক ভূমিকা পালন করছে। ২০১১ সাল পর্যন্ত বিআরইবির উদ্যোগে ৮০টি পল্লী বিদ্যুৎ সমিতি গঠিত হয়। এই পল্লী বিদ্যুৎ সমিতিসমুহ আরইবির কাছে নিবন্ধিত। আরইবি নিজস্ব জনবলের মাধ্যমে পল্লী এলাকায় পূর্ত স্থাপনা, বৈদ্যুতিক উপকেন্দ্র এবং বৈদ্যুতিক লাইন নির্মাণ করে দেয়। নির্মাণ শেষে তা ৮০টি সমিতির কাছে শর্তসাপেক্ষে হস্তান্তর করা হয়। সমিতিসমূহ গ্রাহকের আবেদন অনুযায়ী মিটার সংযোগ দেন। সমিতির অন্যতম প্রধান কাজ হলো মিটার সংযোগ দেওয়া, আরইবি কর্তৃক নির্মিত লাইন ও উপকেন্দ্রের রক্ষণাবেক্ষণ কাজ করা, গ্রাহকের অভিযোগ দ্রুত সমাধান করা এবং গ্রাহকের কাছ থেকে বিদ্যুৎ বিল সংগ্রহ করে তা আরইবিকে দেওয়া। পল্লী বিদ্যুতায়ন বোর্ড আইন ২০১৩ অনুযায়ী আরইবি সম্পূর্ণ স্বায়ত্তশাসিতভাবে পরিচালিত হয়। বিদ্যুৎ মন্ত্রণালয় নিজস্বভাবে যেসকল সিদ্ধান্ত গ্রহন করেন তা পল্লী বিদ্যুতায়ন বোর্ড আইন ২০১৩ এর পরিপন্থী না হলে আরইবি তা বাস্তবায়ন করেন। এছাড়া সরকার সরাসরি কোন সিদ্ধান্ত নিলে তা মন্ত্রীপরিষদ বিভাগের নির্দেশে বিদ্যুৎ মন্ত্রণালয় এবং বিদ্যুৎ মন্ত্রণালয় এর নির্দেশে আরইবি এবং আরইবির নির্দেশে সমিতিসমূহ বাস্তবায়ন করে থাকে।  আরইবির চাকুরি পল্লীবিদ্যুতায়ন বোর্ড আইন ২০১৩ অনুযায়ী এবং ন্যাশনাল পে স্কেল-২০১৫ অনুযায়ী সরাসরি রাজস্বখাতভূক্ত হওয়ায় আরইবির কর্মকর্তারা পেনশানসহ যাবতীয় সরকারী সুযোগ সুবিধা পেয়ে থাকেন। অন্যদিকে সমিতির চাকুরি রাজস্বখাত ভিত্তিক না হওয়ায় সমিতির কর্মকর্তা/কর্মচারীগণ আরইবির নির্দেশিত নিজস্ব পে-স্কেলে বেতন পান।   পল্লী বিদ্যুৎ সমিতি  ২০১১ সাল পর্যন্ত বিআরইবির উদ্যোগে ৮০টি পল্লী বিদ্যুৎ সমিতি গঠিত হয়, যার মাধ্যমে সংস্থাটি কার্যক্রম পরিচালনা করে।  পল্লী বিদ্যুৎ সমিতিসমূহের তালিকা   রাজশাহী পল্লী বিদ্যুৎ সমিতি   ময়মনসিংহ পল্লী বিদ্যুৎ সমিতি-১  ময়মনসিংহ পল্লী বিদ্যুৎ সমিতি-২  ময়মনসিংহ পল্লী বিদ্যুৎ সমিতি-৩  টাঙ্গাইল পল্লী বিদ্যুৎ সমিতি  পাবনা পল্লী বিদ্যুৎ সমিতি-১  পাবনা পল্লী বিদ্যুৎ সমিতি-২  ঢাকা পল্লী বিদ্যুৎ সমিতি-১  ঢাকা পল্লী বিদ্যুৎ সমিতি-২  ঢাকা পল্লী বিদ্যুৎ সমিতি-৩  ঢাকা পল্লী বিদ্যুৎ সমিতি-৪  গাজীপুর পল্লী বিদ্যুৎ সমিতি-১  গাজীপুর পল্লী বিদ্যুৎ সমিতি-২  নেত্রকোনা পল্লী বিদ্যুৎ সমিতি  চট্টগ্রাম পল্লী বিদ্যুৎ সমিতি-১  চট্টগ্রাম পল্লী বিদ্যুৎ সমিতি-২  চট্টগ্রাম পল্লী বিদ্যুৎ সমিতি-৩  ফেনী পল্লী বিদ্যুৎ সমিতি  কুমিল্লা পল্লী বিদ্যুৎ সমিতি-১  কুমিল্লা পল্লী বিদ্যুৎ সমিতি-২  কুমিল্লা পল্লী বিদ্যুৎ সমিতি-৩  কুমিল্লা পল্লী বিদ্যুৎ সমিতি-৪  চাঁদপুর পল্লী বিদ্যুৎ সমিতি-১  চাঁদপুর পল্লী বিদ্যুৎ সমিতি-২  কক্সবাজার পল্লী বিদ্যুৎ সমিতি  নারায়ণগঞ্জ পল্লী বিদ্যুৎ সমিতি-১  নারায়ণগঞ্জ পল্লী বিদ্যুৎ সমিতি-২  সিলেট পল্লী বিদ্যুৎ সমিতি-১  সিলেট পল্লী বিদ্যুৎ সমিতি-২  সুনামগঞ্জ পল্লী বিদ্যুৎ সমিতি  কিশোরগঞ্জ পল্লী বিদ্যুৎ সমিতি  জামালপুর পল্লী বিদ্যুৎ সমিতি  খুলনা পল্লী বিদ্যুৎ সমিতি  বরিশাল পল্লী বিদ্যুৎ সমিতি-১  বরিশাল পল্লী বিদ্যুৎ সমিতি-২  দিনাজপুর পল্লী বিদ্যুৎ সমিতি-১  দিনাজপুর পল্লী বিদ্যুৎ সমিতি-২  নাটোর পল্লী বিদ্যুৎ সমিতি-১  নাটোর পল্লী বিদ্যুৎ সমিতি-২  ঝালকাঠি পল্লী বিদ্যুৎ সমিতি  মুন্সীগঞ্জ পল্লী বিদ্যুৎ সমিতি  শরীয়তপুর পল্লী বিদ্যুৎ সমিতি  মাদারীপুর পল্লী বিদ্যুৎ সমিতি  ফরিদপুর পল্লী বিদ্যুৎ সমিতি  গাইবান্ধা পল্লী বিদ্যুৎ সমিতি  গোপালগঞ্জ পল্লী বিদ্যুৎ সমিতি  বাগেরহাট পল্লী বিদ্যুৎ সমিতি  ভোলা পল্লী বিদ্যুৎ সমিতি  বগুড়া পল্লী বিদ্যুৎ সমিতি-১  বগুড়া পল্লী বিদ্যুৎ সমিতি-২  ব্রাহ্মণবাড়িয়া পল্লী বিদ্যুৎ সমিতি  চাঁপাইনবাবগঞ্জ পল্লী বিদ্যুৎ সমিতি  হবিগঞ্জ পল্লী বিদ্যুৎ সমিতি  যশোর পল্লী বিদ্যুৎ সমিতি-১  যশোর পল্লী বিদ্যুৎ সমিতি-২  ঝিনাইদহ পল্লী বিদ্যুৎ সমিতি  জয়পুরহাট পল্লী বিদ্যুৎ সমিতি  কুষ্টিয়া পল্লী বিদ্যুৎ সমিতি  কুড়িগ্রাম-লালমনিরহাট পল্লী বিদ্যুৎ সমিতি  লক্ষ্মীপুর পল্লী বিদ্যুৎ সমিতি  মাগুরা পল্লী বিদ্যুৎ সমিতি  মেহেরপুর পল্লী বিদ্যুৎ সমিতি  মৌলভীবাজার পল্লী বিদ্যুৎ সমিতি  নওগাঁ পল্লী বিদ্যুৎ সমিতি-১  নওগাঁ পল্লী বিদ্যুৎ সমিতি-২  নরসিংদী পল্লী বিদ্যুৎ সমিতি-১  নরসিংদী পল্লী বিদ্যুৎ সমিতি-২  নীলফামারী পল্লী বিদ্যুৎ সমিতি  নোয়াখালী পল্লী বিদ্যুৎ সমিতি   পটুয়াখালী পল্লী বিদ্যুৎ সমিতি  পিরোজপুর পল্লী বিদ্যুৎ সমিতি  রাজবাড়ী পল্লী বিদ্যুৎ সমিতি  রংপুর পল্লী বিদ্যুৎ সমিতি-১  রংপুর পল্লী বিদ্যুৎ সমিতি-২  শেরপুর পল্লী বিদ্যুৎ সমিতি  সিরাজগঞ্জ পল্লী বিদ্যুৎ সমিতি-১  সিরাজগঞ্জ পল্লী বিদ্যুৎ সমিতি-২  সাতক্ষীরা পল্লী বিদ্যুৎ সমিতি  ঠাকুরগাঁও পল্লী বিদ্যুৎ সমিতি  মানিকগঞ্জ পল্লী বিদ্যুৎ সমিতি   আরও দেখুন   বাংলাদেশ বিদ্যুৎ উন্নয়ন বোর্ড  বিদ্যুৎ, জ্বালানি ও খনিজ সম্পদ মন্ত্রণালয় (বাংলাদেশ)   তথ্যসূত্র    বহিঃসংযোগ       পল্লী বিদ্যুতায়ন বোর্ড আইন, ২০১৩  বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের বিদ্যুৎ বিতরণ কোম্পানি বিষয়শ্রেণী:বাংলাদেশের বিদ্যুৎ কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৭৭-এ বাংলাদেশে প্রতিষ্ঠিত বিষয়শ্রেণী:বাংলাদেশে শক্তি বিষয়শ্রেণী:বাংলাদেশ পল্লী বিদ্যুতায়ন বোর্ড